Disse edderkoppene lever på bakken, ofte på dyrket mark. De er vanligvis nattaktive og hviler helst mellom noen sammenspunnede blader om dagen. De kan være ganske tallrike, og noen arter i slekten er regnet som nyttedyr i jordbruket fordi de holder insektbestandene nede. På den andre siden er giften til noen av artene i denne slekten såpass kraftig at bittene deres er svært smertefulle, om enn sjelden farlige.